Sigismundus Freud
Sigismundus Freud Res apud Vicidata repertae: Nativitas: 6 Maii 1856; Příbor Obitus: 23 Septembris 1939; Londinium Patria: Imperium Austriacum, Cisleitania, Austria, Germania nazistica Nomen nativum: Sigismund Schlomo Freud Familia Genitores: Jacob Freud; Amalia Freud Coniunx: Martha Bernays Proles: Anna Freud, Ernst L. Freud, Martin Freud, Oliver Freud, Sophie Freud, Mathilde Freud Memoria Sepultura: Golders Green Crematorium Sigismundus Freud, vulgo plene Sigismund Schlomo Freud, saepius Sigmund Freud (1856-1939) fuit neurologus, psychologus, atque inventor artis psychoanalyticae. Sigismundus Freud natus est in Příbor in Moravia (tunc in Imperii Austrohungarici regione) die 6 Maii 1856 in familia Iudaica, patre Kallamon Iacobo Freud mercatore; qui mox mulierem filiumque (annum quintum agentem) Vindobonam duxit. Ibi anno 1873 Sigismundus in facultatem medicam Universitatis Vindobonensis immatriculatus est, professoribus Carolo Claus zoologo, Francisco Brentano philosopho, Ernesto de Brücke physiologo, et aliis.